Video Un bărbat a murit și altul a fost rănit, după ce s-au răsturnat cu mașina pe marginea drumului, pe DN2A. Lângă vehicul au fost găsite două sticle de bere
Accident mortal pe DN2A. Un bărbat de 59 de ani a murit, iar un altul a ajuns la spital, după ce mașina în care se aflau s-a răsturnat într-un șanț de pe marginea drumului, în apropierea satului Stupina. Polițiștii au găsit lângă mașină cele două victime, dar și două sticle de bere.
La data de 18 martie a.c., în jurul orei14.40, polițiști din cadrul Serviciului de Siguranță Rutieră au fost sesizați cu privire la faptul că pe DN2A, în apropierea satului Stupina, s-a produs un accident rutier. Potrivit primelor informații, mașina aparține unei frime de pază.
Bărbat de 59 de ani, mort în accident
Polițiștii deplasați la fața locului au constatat că un bărbat, de 59 de ani, ar fi condus un autoturism și ar fi pierdut controlul direcției, iar vehiculul s-a răsturnat în afara părții carosabile. În urma accidentului rutier conducătorul auto a decedat , iar un pasager, respectiv un bărbat, de 58 de ani, a fost rănit.
În cauză a fost întocmit dosar de cercetare penală pentru săvârșirea infracțiunilor de ucidere din culpă și vătămare corporală din culpă.